b'\n_START_ARTICLE_\nRayman Origins\n_START_SECTION_\nPelaaminen\n_START_PARAGRAPH_\nRayman Origins muistuttaa pelattavuudeltaan paljon New Super Mario Bros. Wii:t\xc3\xa4, sill\xc3\xa4 siin\xc3\xa4 l\xc3\xa4p\xc3\xa4ist\xc3\xa4\xc3\xa4n laidasta laitaan v\xc3\xa4rikk\xc3\xa4it\xc3\xa4 kaksiulotteisia tasoja. Jokaisessa tasossa pelaaja ohjaa Raymania yksin pelatessaan, mutta moninpelill\xc3\xa4 pystyy pelaamaan my\xc3\xb6s Globoxilla ja kahdella Teensie-olennolla. Jokaisessa tasossa pelaaja kohtaa edelt\xc3\xa4jist\xc3\xa4 tuttuja Lums-lummeja, joilla voi vapauttaa lis\xc3\xa4\xc3\xa4 Electoon-nimisi\xc3\xa4 olentoja, joiden h\xc3\xa4kkej\xc3\xa4 on my\xc3\xb6s joka tasossa v\xc3\xa4hint\xc3\xa4\xc3\xa4n tason lopussa. Jokainen taso sis\xc3\xa4lt\xc3\xa4\xc3\xa4 my\xc3\xb6s Skull Coineja, jotka ovat 25 lummin arvoisia sek\xc3\xa4 isoja lummeja, jotka saavat kaikki pienemm\xc3\xa4t lummit hetkeksi aikaa punaisiksi ja arvokkaammiksi. Toisin kuin edelt\xc3\xa4jiss\xc3\xa4, Raymanill\xc3\xa4 ei ole mit\xc3\xa4\xc3\xa4n varsinaista energiamittaria vaan pelaaja voi saada normaalin muodon lis\xc3\xa4ksi suojaamaan yhden syd\xc3\xa4men, joita l\xc3\xb6ytyy jokaiseen tasoon sirotelluista lasipurkeista. Syd\xc3\xa4n suojaa vain vihollisten iskuilta, ja Rayman kuolee v\xc3\xa4litt\xc3\xb6m\xc3\xa4sti pudottuaan rotkoon tai jouduttuaan kahden esineen v\xc3\xa4liin,  palaten aiemmalle aloituspaikalle._NEWLINE_Jokaisen tason l\xc3\xa4p\xc3\xa4isyn j\xc3\xa4lkeen yksi Teensie-olento ker\xc3\xa4\xc3\xa4 Raymanin ker\xc3\xa4\xc3\xa4m\xc3\xa4t lummit kaukoputkimaiseen lasipurkkiin jossa on aina v\xc3\xa4hint\xc3\xa4\xc3\xa4n kaksi vaaleanpunaista viivaa, ja jos lummien m\xc3\xa4\xc3\xa4r\xc3\xa4 ylitt\xc3\xa4\xc3\xa4 t\xc3\xa4m\xc3\xa4n viivan pelaaja saa vapautettua lis\xc3\xa4\xc3\xa4 Electooneja.\n_START_SECTION_\nKehitys\n_START_PARAGRAPH_\nPeli esiteltiin virallisesti ensimm\xc3\xa4ist\xc3\xa4 kertaa E3 2010\xc2\xa0-messuilla Ubisoftin n\xc3\xa4yttelyvuoron lopussa, jolloin sen sanottiin olevan ladattavaa materiaalia ja tulevan saataville PlayStation Networkin ja Xbox Live Arcaden lataamoihin sek\xc3\xa4 julkaistaisiin PC:lle, Nintendo 3DS:lle, iPadille ja iPhonelle. Ensimm\xc3\xa4isen episodin oli tarkoitus tulla markkinoille alun perin vuoden 2010 lopulla, mutta sit\xc3\xa4 aina siirrettiin vuoden 2011 puolelle asti. Niukan tiedon saamisen j\xc3\xa4lkeen projekti vahvistettiin eloon huhtikuussa 2011. Toukokuussa 2011 tiedotettiin, ett\xc3\xa4 ensimm\xc3\xa4inen osa olikin laajennettu kokonaiseksi peliksi, joka julkaistaisiin vuoden nelj\xc3\xa4nnell\xc3\xa4 nelj\xc3\xa4nneksell\xc3\xa4. 6. huhtikuuta 2012 tiedotettiin, ett\xc3\xa4 Raymanin Nintendo 3DS\xc2\xa0-version hintaa leikattaisiin Pohjois-Amerikassa 39,99 dollarista 29,99 dollariin. Pelin tarina on esiosa sarjan toiselle pelille, The Great Escape. T\xc3\xa4ss\xc3\xa4 peliss\xc3\xa4 Herra Pime\xc3\xa4 vain katosi ja kukaan ei voi tiet\xc3\xa4\xc3\xa4, miksi h\xc3\xa4n ei ole en\xc3\xa4\xc3\xa4 siell\xc3\xa4. Nyt Rayman Originsissa n\xc3\xa4ytet\xc3\xa4\xc3\xa4n, ett\xc3\xa4 The Magician on huijannut Raymani\xc3\xa4 alusta asti. Peli on ensimm\xc3\xa4inen, jossa k\xc3\xa4ytet\xc3\xa4\xc3\xa4n UbiArt Frameworkia, in-house grafiikkamoottoria, jonka avulla taiteilijat voivat luoda helposti sis\xc3\xa4lt\xc3\xb6\xc3\xa4 ja k\xc3\xa4ytt\xc3\xa4\xc3\xa4 sit\xc3\xa4 sitten interaktiivisessa ymp\xc3\xa4rist\xc3\xb6ss\xc3\xa4. Taiteilijoiden pit\xc3\xa4\xc3\xa4 vain poseerata mallia ja muokata kuviota, kun ohjelmisto pit\xc3\xa4\xc3\xa4 huolen automaattisesti kuvan v\xc3\xa4\xc3\xa4ristelyst\xc3\xa4. T\xc3\xa4m\xc3\xa4n moottorin p\xc3\xa4\xc3\xa4teht\xc3\xa4v\xc3\xa4n\xc3\xa4 on antaa artistien ja suunnittelijoiden keskitty\xc3\xa4 itse ty\xc3\xb6h\xc3\xb6n, ilman huolehtimista pelin kehityksen teknillisist\xc3\xa4 n\xc3\xa4k\xc3\xb6kohdista. Yves Guillemotin mukaan, ainoastaan viisi ihmist\xc3\xa4 oli ty\xc3\xb6skennellyt pelin eteen siin\xc3\xa4 vaiheessa kun peli oli vahvistettu ensimm\xc3\xa4ist\xc3\xa4 kertaa. Ubisoft on saanut Ranskan valtion avustuksella ja omistautunut tukemaan taiteen UbiArtin ty\xc3\xb6kalujen kehitykseen. Pelimoottori on optimoitu HD-resoluutioille, antaen pelin py\xc3\xb6ri\xc3\xa4 t\xc3\xa4ydell\xc3\xa4 1080p:n HD:ll\xc3\xa4 sek\xc3\xa4 60 kehyksen sekuntivauhdilla.\n_START_SECTION_\nVastaanotto\n_START_PARAGRAPH_\nPeli sai positiivisia arvosteluja. Metacriticin laskemien arvosanojen keskiarvosanaksi tuli pelin PC-versiolle 86/100, PlayStation Vita\xc2\xa0-versiolle 88/100, Wii-versiolle 92/100 sek\xc3\xa4 PlayStation 3- ja Xbox 360\xc2\xa0-versiolle 87/100 pistett\xc3\xa4. Nintendo Power antoi pelille arvosanaksi 9,5/10 , sanoen sit\xc3\xa4 "tasohyppelyn mestariteokseksi". IGN antoi my\xc3\xb6s arvosanaksi 9,5, sanoen ett\xc3\xa4 "Rayman Origins on t\xc3\xa4m\xc3\xa4n konsolisukupolven n\xc3\xa4ytt\xc3\xa4vin ja hauskin tasohyppelypeli". 1UP antoi arvosanaksi A-:n, yll\xc3\xa4ttyen sen monipuolisesta kentt\xc3\xa4suunnittelusta ja sanoen sit\xc3\xa4 "parhaaksi 2D-tasohyppelypeliksi, joka ei ole Mario-peli." Joystiq antoi pelille 5/5 t\xc3\xa4hte\xc3\xa4 sanoen ett\xc3\xa4 "se ilment\xc3\xa4\xc3\xa4 sellaista luovuutta ja ammattitaitoa, jota puuttuu 16 megabitin konsoleiden aikakauden j\xc3\xa4lkeen kehitetyist\xc3\xa4 2D-tasohyppelypeleist\xc3\xa4." GameTrailers antoi arvosanaksi 8,5. GameSpot antoi pelin kaikille versioille arvosanaksi 8,5 pistett\xc3\xa4 ja se palkitsi pelin vuoden 2011 parhaaksi tasohyppelypeliksi. NintendoLife.com antoi pelille arvosanaksi 10/10 ja sanoi sit\xc3\xa4 "Huippu 2D-tasohyppelypeliksi ja ep\xc3\xa4ilem\xc3\xa4tt\xc3\xa4 yhdeksi parhaimmista Wii-peleist\xc3\xa4." Giant Bomb nimesi Rayman Originsin vuoden 2011 kymmenenneksi parhaimmaksi peliksi. Suurista kehujen m\xc3\xa4\xc3\xa4rist\xc3\xa4 huolimatta peli ei myynyt odotetusti, sill\xc3\xa4 sit\xc3\xa4 myytiin vain 50\xc2\xa0000 kappaletta ensimm\xc3\xa4isen kuukauden aikana. Kuitenkin Ubisoft paljasti, ett\xc3\xa4 peli on ollut kannattava ja he tunsivat, ett\xc3\xa4 sill\xc3\xa4 "olisi kapasiteettia tulla yhti\xc3\xb6n pitk\xc3\xa4n aikav\xc3\xa4lin myyj\xc3\xa4ksi."_NEWLINE_Suomalaisilta arvostelijoilta peli sai my\xc3\xb6s positiivisen vastaanoton. Gamereactor antoi pelille arvosanaksi 9/10 kehuen loistavaa pelattavuutta, vaihtelevaa kentt\xc3\xa4suunnittelua ja saumatonta yhteisty\xc3\xb6tilaa, mutta kritisoi puolestaan satunnaista liiallista hektisyytt\xc3\xa4 ja teemallisesti kliseisi\xc3\xa4 kentti\xc3\xa4. KonsoliFin antoi pelille 5/5 t\xc3\xa4hte\xc3\xa4 sanoen ett\xc3\xa4 "Rayman Origins on kevyesti yksi viime vuosikymmenten parhaimmista tasoloikista. H\xc3\xa4ik\xc3\xa4isev\xc3\xa4n kaunis visuaalinen anti, taivaallisen upea \xc3\xa4\xc3\xa4nimaailma ja rautaisen kova pelimekaniikka luovat pyh\xc3\xa4n kolminaisuuden, jonka pariin palaa yh\xc3\xa4 uudestaan." Livegamers kehui pelin Xbox 360\xc2\xa0-versiota sen kauneudesta, loistavasta \xc3\xa4\xc3\xa4nimaailmasta ja toimivista kontrolleista, mutta kritisoi hitusen verran havaittavissa olevaa toistoa ja vaikeustason vaihtelevuutta.\n_START_SECTION_\nSeuraaja\n_START_PARAGRAPH_\nHuhtikuussa 2012 saatiin vihjailuja mahdollisesta jatko-osasta. YouTubeen vuotanut esittelyvideo vahvisti seuraajapelin olemassaolon, jonka nimi on Rayman Legends. Esittelyvideo n\xc3\xa4ytt\xc3\xa4\xc3\xa4 parannellun pelimoottorin, uudet pelattavat hahmot, uudet yksinpeli- ja moninpelimoodit, sosiaalisia peliominaisuuksia, ja yksinomaisia piirteit\xc3\xa4, joita on Wii U:lla, kuten Near Field Communication\xc2\xa0-toiminto, jolla voi tukea eri hahmoja, jotka muistuttavat Rabbids-olentoja, ja mahdollisesti p\xc3\xa4\xc3\xa4hahmon Assassin\'s Creed\xc2\xa0-pelisarjasta.'